CELEX: 52007PC0430
Language: da
Date: 2007-07-17
Title: Forslag til Rådets afgørelse om definition af 1-benzylpiperazin (BZP) som en ny form for syntetisk narkotika, der skal underlægges kontrolforanstaltninger og strafferetlige foranstaltninger

Vigtig juridisk meddelelse

|

52007PC0430

Forslag til Rådets afgørelse om definition af 1-benzylpiperazin (BZP) som en ny form for syntetisk narkotika, der skal underlægges kontrolforanstaltninger og strafferetlige foranstaltninger  /* KOM/2007/0430 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 17.7.2007KOM(2007) 430 endeligForslag tilRÅDETS AFGØRELSEom definition af 1-benzylpiperazin (BZP) som en ny form for syntetisk narkotika, der skal underlægges kontrolforanstaltninger og strafferetlige foranstaltninger(forelagt af Kommissionen)Forslag tilRÅDETS AFGØRELSEom definition af 1-benzylpiperazin (BZP) som en ny form for syntetisk narkotika, der skal underlægges kontrolforanstaltninger og strafferetlige foranstaltningerRÅDET FOR DEN EUROPÆISKE UNION HAR —under henvisning til traktaten om oprettelse af Den Europæiske Union,under henvisning til afgørelse 2005/387/RIA af 10. maj 2005 om udveksling af oplysninger om, risikovurdering af og kontrol med nye psykoaktive stoffer[1], særlig artikel 8, stk. 1,under henvisning til Kommissionens initiativ, ogud fra følgende betragtninger:1.  På grundlag af artikel 6 i Rådets afgørelse 2005/387/RIA udarbejdede Det Europæiske Overvågningscenter for Narkotika og Narkotikamisbrug på et særligt møde en risiko-vurderingsrapport om 1-benzylpiperazin (BZP), som efterfølgende blev forelagt Rådet og Kommissionen den 31. maj 2007.2.  BZP er et syntetisk stof. Der blev først gjort opmærksom på det i EU i 1999. BZP stimulerer lige som amfetamin og metamfetamin centralnervesystemet, men har en langt lavere virkningsgrad (ca. 10 % af effekten af d-amfetamin). BZP's metabolisme kan påvirkes af genetiske polymorfismer i enzymsystemer, hvilket kan føre til store individuelle forskelle i reaktionen på BZP. Der er også risiko for interaktion med andre stoffer, men generelt set er der mangel på humane farmakokinetiske data.3.  I nogle medlemsstater er det muligt lovligt at købe BZP i detailledet fra kemikalieleverandører; i helseøjemed sælges stoffet som tabletter og kapsler på inter-nettet eller i nogle medlemsstater i de såkaldte "smart drug-forretninger" eller helse-forretninger. På det sorte marked kan BZP sælges/købes som det populære stof ecstasy.4.  Tretten medlemsstater og ét tredjeland (Norge) har anmeldt beslaglæggelse af BZP i form af pulver, kapsler eller tabletter lige fra 1 kapsel/tablet til 64 900 tabletter. Der er ikke meget, der tyder på storstilet syntese, videreforarbejdning eller distribution af BZP eller på organiseret kriminalitet.5.  BZP har ingen påvist og anerkendt medicinsk værdi; der er ingen kendte autoriserede lægemidler, der indeholder BZP i EU.6.  Der foretages i øjeblikket ingen vurdering af BZP, og det er heller ikke blevet vurderet inden for rammerne af FN-systemet. I fem medlemsstater er BZP underkastet de kontrolforanstaltninger og strafferetlige foranstaltninger, for hvilke der er hjemmel i den lovgivning, hvorved de opfylder deres forpligtelser i henhold til FN-konventionerne fra 1961 og 1971. To medlemsstater anvender kontrolforanstaltninger på BZP i henhold til deres medicinallovgivning.7.  I forbindelse med obduktioner har man fundet forekomster af BZP. Det vides dog ikke, i hvilken udstrækning BZP har været medvirkende dødsårsag, da der i samtlige tilfælde har været andre stoffer eller andre omstændigheder involveret.8.  Det fremgår af risikovurderingen, at de generelle risici ved BZP ikke er videnskabeligt bevist. I betragtning af stoffets stimulerende virkning, sundhedsrisici, manglende helbredende virkning og forsigtighedsprincippet bør der dog føres kontrol med BZP, men kontrolforanstaltningerne skal stå i forhold til den forholdsvise lave risiko ved stoffet.9.  Ved at indføre kontrol med 1-benzylpiperazin kan man måske undgå problemer dels med at håndhæve folkeretten, dels i det retlige samarbejde —TRUFFET FØLGENDE AFGØRELSE:Artikel 1Medlemsstaterne træffer de fornødne foranstaltninger til i overensstemmelse med deres nationale lovgivning at underlægge 1-benzylpiperazin (også kendt som 1-benzyl-1,4-diazacyclohexan, N-benzylpiperazin eller – mindre præcist – som benzylpiperazin eller BZP) kontrolforanstaltninger, der står i forhold til risikoen ved stoffet, og strafferetlige foranstaltninger, for hvilke der er hjemmel i den lovgivning, hvorved de opfylder deres forpligtelser i henhold til FN-konventionen af 1971 om psykotrope stoffer.Artikel 2Denne afgørelse offentliggøres i Den Europæiske Unions Tidende .Den træder i kraft dagen efter offentliggørelsen.Udfærdiget i Bruxelles, denPå Rådets vegneFormand [1] EUT L 127 af 20.5.2005, s. 32.